Airēšana 1900. gada vasaras olimpiskajās spēlēs — stūrmaņa četrinieki vīriešiem

Stūrmaņa četrinieki vīriešiem (M4+) airēšanā bija viena no četrām olimpiskajām disciplīnām airēšanas sacensībās 1900. gada vasaras olimpiskajās spēlēs Parīzē. Sacensības tika aizvadītas 1900. gada 25. augustā (kvalifikācija) un 26. augustā (fināls). To norises vieta bija Sēnas upe, Parīzē, starp Kurbevuē un Aņēras tiltiem.  Sacensībā startēja 10 airētāju komandas, kuras lielākoties veidoja 5 sportisti. Kopumā sacensībās piedalījās 51 sportists no 4 valstīm. 

Sacensībās pastāvēja strīdi par to, kurām no komandām jāiekļūst fināla braucienos. Līdz ar to šajā disciplīnā rīkoti divi atsevišķi fināla braucieni, no kuriem katru, joprojām, Starptautiskā Olimpiskā komiteja uzskata par olimpisko finālu. Visas sešu laivu komandas, kas startēja abos finālos, ir olimpisko medaļu ieguvēji.

Pirmajā fināla braucienā zelta medaļu ieguva Francijas komanda Cercle de l'Aviron Roubaix, kurā bija Anrī Azbruks, Anrī Bukērs, Emīls Delšambrs, Žans Ko un Šarlo (stūrmanis). Sudraba medaļu šajā finālā ieguva Francijas komanda Club Nautique de Lyon, kuru veidoja Žoržs Limps, Šarls Perēns, Daniels Subērāns, Emīls Vegelēns un kāds nezināms dalībnieks (stūrmanis). Savukārt bronzas medaļu pirmajā finālā izcīnīja Vācijas komanda Favorite Hammonia, kuru veidoja Vilhelms Karstenss, Jūliuss Kerners, Ādolfs Mellers, Hugo Rīsters, Makss Amermanis un Gustavs Motss.

Otrajā fināla braucienā zelta medaļu ieguva Vācijas komanda Der Hamburger und Germania Ruder Club, kuru veidoja Gustavs Goslers, Oskars Goslers, Valters Kacenšteins, Valdemārs Tītgenss un Kārlis Goslers (stūrmanis). Sudraba medaļu ieguva Nīderlandes komanda Minerva Amsterdam, kuru veidoja Konrāds Hībendāls, Gērts Lotsijs, Pauls Lotsijs, Johanness Tervogts un Hermanuss Brokmans (stūrmanis). Bronzas medaļu šajā finālā izcīnīja Vācijas komanda Ludwigshafener Ruderverein, kuru veidoja Ernsts Felle, Oto Fikkeizens, Kārlis Lēle, Hermanis Vilkers un Francis Krēverats (stūrmanis).

 Sacensību formāts 
Šajā disciplīnā piedalījās piecu sportistu komanda, četri airētāji un viens stūrmanis. Katram no airētājiem bija pa vienam airim. Sacensības sastāvēja no divām kārtām: kvalifikācijas (3 braucieni) un fināls (2 fināli). Sākotnēji bija paredzēts, ka fināla braucienam kvalificējies no katra brauciena divas labākās komandas, taču pēc kvalifikācijas kārtu aizvadīšanas pastāvēja strīdi, kurai komandai jākvalificējas fināliem. Līdz ar to otrajā fināla braucienā startēja katras kvalifikācijas kārtas ātrākā, labākā komanda, savukārt pirmajā fināla braucienā startēja  nākamās trīs labākās komandas pēc laika rezultāta. Sacensību distances garums bija 1750 metri.

 Medaļu ieguvēji 
ZeltsSudrabsBronza   Cercle de l'Aviron Roubaix   Anrī Azbruks  Anrī Bukērs  Emīls Delšambrs  Žans Ko  Šarlo (stūr.)   Club Nautique de Lyon   Žoržs Limps  Šarls Perēns  Daniels Subērāns  Emīls Vegelēns  nezināms dalībnieks (stūr.)   Favorite Hammonia   Vilhelms Karstenss  Jūliuss Kerners  Ādolfs Mellers  Hugo Rīsters  Gustavs Motss  Makss Amermanis (stūr.)   Der Hamburger und Germania Ruder Club   Gustavs Goslers  Oskars Goslers  Valters Kacenšteins  Valdemārs Tītgenss  Kārlis Goslers (stūr.)   Minerva Amsterdam   Konrāds Hībendāls  Gērts Lotsijs  Pauls Lotsijs  Johanness Tervogts  Hermanuss Brokmans (stūr.)   Ludwigshafener Ruderverein   Ernsts Felle  Oto Fikkeizens  Kārlis Lēle  Hermanis Vilkers  Francis Krēverats (stūr.)

 Rezultāti 
 — Kvalifikācija pirmajam finālam;  — Kvalifikācija otrajam finālam.

 Kvalifikācijas kārta 
 1. kvalifikācija
 Vieta  Airētāji  Stūrmanis  Komanda  Pārstāvētā valsts  Laiks  Piezīmes  1  Ernsts Felle  Oto Fikkeizens  Kārlis Lēle  Hermanis Vilkers   Francis Krēverats  Ludwigshafener Ruderverein    6:14.0  Q2 2  Hosē Formika  Huans Kampss  Rikardo Margarits  Orestess Kintana  Antonio Vela  Royal Barcelona Maritime Club    6:38.4   3  Renē Beslo  Leons Deslinjērs  Peronjē  Sorels  nav zināms  Club Nautique de France    6:40.0  

 2. kvalifikācija
 Vieta  Airētāji  Stūrmanis  Komanda  Pārstāvētā valsts  Laiks  Piezīmes  1  Konrāds Hībendāls  Gērts Lotsijs  Pauls Lotsijs  Johanness Tervogts  Hermanuss Brokmans  Minerva Amsterdam    6:02.0  Q2 2  Žoržs Limps  Šarls Perēns  Daniels Subērāns  Emīls Vegelēns  nav zināms  Club Nautique de Lyon    6:06.2  Q1 —  Žils Demarē  Klemāns Dorliā  Pols Kokjē  Renē Valefs  nav zināms  Société Nautique de la Marne    Nefinišēja 

 3. kvalifikācija
 Vieta  Airētāji  Stūrmanis  Komanda  Pārstāvētā valsts  Laiks  Piezīmes  1  Gustavs Goslers  Oskars Goslers  Valters Kacenšteins  Valdemārs Tītgenss  Kārlis Goslers  Der Hamburger und Germania Ruder Club    5:56.2  Q2 2  Anrī Azbruks  Anrī Bukērs  Emīls Delšambrs  Žans Ko  Šarlo  Cercle de l'Aviron Roubaix    5:59.0  Q1  3  Vilhelms Karstenss  Jūliuss Kerners  Ādolfs Mellers  Hugo Rīsters  Gustavs Motss  Favorite Hammonia    6:03.0  Q1  4  Anžo  Anrī Delabārs  Robērs Želē  Mesons  nav zināms  Club Nautique de Dieppe    6:20.0  

 Fināls 
 1. Fināls
 Vieta  Airētāji  Stūrmanis  Komanda  Pārstāvētā valsts  Laiks    Anrī Azbruks  Anrī Bukērs  Emīls Delšambrs  Žans Ko  Šarlo  Cercle de l'Aviron Roubaix    7:11.0    Žoržs Limps  Šarls Perēns  Daniels Subērāns  Emīls Vegelēns  nav zināms  Club Nautique de Lyon    7:18.0   Vilhelms Karstenss  Jūliuss Kerners  Ādolfs Mellers  Hugo Rīsters  Makss Amermanis  Favorite Hammonia    7:18.2 

 2. Fināls
 Vieta  Airētāji  Stūrmanis  Komanda  Pārstāvētā valsts  Laiks    Gustavs Goslers  Oskars Goslers  Valters Kacenšteins  Valdemārs Tītgenss  Kārlis Goslers  Der Hamburger und Germania Ruder Club    5:59.0   Konrāds Hībendāls  Gērts Lotsijs  Pauls Lotsijs  Johanness Tervogts  Hermanuss Brokmans  Minerva Amsterdam    6:03.0   Ernsts Felle  Oto Fikkeizens  Kārlis Lēle  Hermanis Vilkers   Francis Krēverats  Ludwigshafener Ruderverein    6:05.0

 Pārstāvētās valstis un sportisti 

Stūrmaņa četrinieku disciplīnā startēja 51 sportists (10 komandas) no 4 valstīm. Visas valstis šajā disciplīnā bija pārstāvētas pirmo reizi.






 Atsauces 

 Ārējās saites 
 Airēšana 1900. gada vasaras olimpiskajās spēlēs — stūrmaņa četrinieki vīriešiem (Sports Reference) 
 Airēšana 1900. gada vasaras olimpiskajās spēlēs — stūrmaņa četrinieki vīriešiem (1. fināls) (Olympedia) 
 Airēšana 1900. gada vasaras olimpiskajās spēlēs — stūrmaņa četrinieki vīriešiem (2. fināls) (Olympedia) 
 Airēšana 1900. gada vasaras olimpiskajās spēlēs — stūrmaņa četrinieki vīriešiem (1. fināls) (Olympics) 
 Airēšana 1900. gada vasaras olimpiskajās spēlēs — stūrmaņa četrinieki vīriešiem (2. fināls) (Olympics) 
 De Wael, Herman. Herman's Full Olympians: "Rowing 1900".  Accessed 26 February 2006. Available electronically at  .


Stūrmaņu četrinieki